Spas rayonu

Spas rayonu () — Rusiya Federasiyası, Tatarıstan Respublikasının ərazisinə daxil olan inzibati rayon. Rayon respublikanın cənub-qərbində yerləşir. Respublikanın Alekseyevsk, Əlki rayonları və Ulyanovsk vilayəti ilə (Staromainski və Melekesski rayonları) quru sərhədi var. Volqa (Kuybışev su anbarı) sahili boyunca Təteş və Kama Tamaqı rayonları ilə, Kama (Kuybışev su anbarı) hövzəsi ilə Layiş rayonu ilə həmsərhəddir.
Rayonun inzibati mərkəzi Bolqar şəhəridir.

 Coğrafiyası 
Kuybışev su anbarının yaranması nəticəsində rayon torpaqlarının xeyli hissəsi su altında qalmışdır.

Ən böyük çayları: Volqa, Kama, Bezdna və Aktay.

 Tarixi 
Rayonun ərazisi 1920-ci ilə qədər Spas qəzasının bir hissəsi idi. 1920–1930-cu illərdə Spas kantonunda daxil olur.

Rayon 1930-cu il avqustun 10-da (1 aprel 1935-ci ildən 4 oktyabr 1991-ci ilədək Kuybışev rayonu adlandırılmışdır) təsis edilmişdir.

 Əhali 
Urbanizasiya
Şəhər şəraitində (Bolqar ş.) rayon əhalisinin 44,11 % -i yaşayır.

Milli tərkib
2010-cu il siyahıyaalınmasına görə, rayon rusların ən çox olduğu rayonlardan biridir. Dini baxımından əhalisi provaslav və müsəlmandır.

 Yerli özünü idarəetmə 
Spas rayonu ərazisinə 1 şəhər və 16 kənd inzibati vahidliyi daxildir. Rayon ərazisinə ümumilikdə 46 yaşayış məntəqəsi daxildir.
Rayon icra başçıları
Farqat Vaqizoviç Muxametov
İcraiyyə Komitəsi rəhbərləri
Valeri Aleksandroviç Osokin

 İqtisadiyyat 
Spas rayonunda buğda, çovdar, arpa, yulaf, noxud becərilir. Ətlik və südlük heyvandarlıq, donuzçuluq, atçılıq inkişaf etmişdir.

 Nəqliyyat 
Əsas yollar: 16K-0264 Bolqar-Bazarnaya Mataki və 16K-0196 Tukay-Levaçovo (Kazan, Çistopol), 16K-1481 Bolqar-Staraya Mayna (Ulyanovsk), 16K-1477 "Antonovka — Kuzneçixa — İske-Ryazap — Meşə Xmelevka "(Dimitrovqrad).

Volqa və Kama çaylarında naviqasiya inkişaf etmişdir. Bolqar şəhərində liman vardır.

 KİV 
"Yana Tormış" regional qəzeti rus və tatar dillərində nəşr olunur.

 Görməli yerləri 
İzmeri kəndində İzmere istehkam arxeoloji abidəsi vardır. Böyük Moraviya qombiki İzmere kəndində tapılmışdırОрлов Р. С.
ЯВЛЕНИЕ БИФУРКАЦИИ В ДРУЖИННОЙ КУЛЬТУРЕ ДРЕВНЕЙ РУСИ . P. Kazakov İzmere Paleolit düşərgəsini, 1995-ci ild qədimuqor İzmere məzarlığı (XII) kəşf etmişdir.

Bolqar şəhərinin yaxınlığında qədim Bulqar şəhəri yerləşir.

 İstinadlar